Riedke vlasyPosledná úprava 08.10.2019
Čo sú riedke vlasy?
"Riedke" v tomto prípade znamená hustotu vlasov. Teda koľko vlasov máte na hlave. Ak máte riedke vlasy, máte na hlave menej vlasov z viacerých dôvodov – buď ide o genetickú záležitosť, vypadávanie vlasov alebo je príčinou lámavosť vlasov. Opakom riedkych vlasov sú potom husté vlasy.
Čo sú to jemné vlasy?
"Jemný" je opak hrubého a drsného. Oba pojmy sa vzťahujú na hrúbku jednotlivých prameňov. Ak máte vlasy hrubé, sú tieto pevné a poddajné zároveň. Ak však máte vlasy jemné, je každý jeden prameň ľahký a náchylný na lámanie. Jemné vlasy však na rozdiel od tých hrubých bývajú žiarivejšie a jagavejšie.
Je možno, aby ste mali riedke vlasy, ktoré ale nie sú vôbec jemné?
Samozrejme áno. Platí to dokonca aj naopak. Často však môže nastať situácia, kedy máte jednak jemné a zároveň riedke vlasy.
Ako vyzerá starostlivosť o jemné a riedke vlasy?
Pojem jemné a riedke nás niekedy mýli aj preto, že problémy aj riešenia sú si veľmi podobné. Jemné vlasy aj riedke vlasy bývajú spľasnuté a bez objemu. Takže im potrebujete pridať objem.
Spozornieť treba v prípade, že sa u vás riedke vlasy objavili zrazu, prípadne postupne zisťujete, že sú vlasy redšie a redšie. Vtedy treba zistiť príčinu rednutia a vypadávania vlasov a podľa toho pristúpiť k liečbe vypadávania vlasov.
Podporte eOtazky lajkom